**JAVNI RAZPIS**

**za dodelitev termina uporabe površin v Športni dvorani Vransko v novem šolskem letu 2016/2017**

1. PREDMET IN CILJNA SKUPINA JAVNEGA RAZPISA

Predmet javnega razpisa je dodelitev termina uporabe površin v Športni dvorani Vransko.

Ciljna skupina javnega razpisa so:

1. OŠ Vransko - Tabor

2. športna društva in klubi za otroke in mladino, usmerjeni v kakovostni in vrhunski šport iz Občine Vransko;

3. športna društva in klubi za odrasle, usmerjeni v kakovostni in vrhunski šport iz Občine Vransko;

4. drugi klubi, društva in skupine iz občine, ki izvajajo športno rekreacijo;

5. društva in klubi izven občine;

6. drugi uporabniki.

2. NAMEN IN CILJ JAVNEGA RAZPISA

Športna dvorana se uporablja za naslednje namene:

1. izvajanje obveznega šolskega pouka športne vzgoje in športne vzgoje predšolskih otrok (vrtca), šolska športna tekmovanja, tekmovanja na medobčinskih, področnih in državnih ravneh;

2. športno vzgojo otrok in mladine ter članov, usmerjenih v kakovostni in vrhunski šport;

3. športno rekreacijo klubov, športnih društev, športne tekme teh klubov in društev;

4. športno rekreacijo drugih domačih društev in rekreativnih skupin;

5. športno vadbo društev in klubov izven občine;

6. prireditve občine Vransko;

7. športna dvorana se lahko uporablja tudi za druge prireditve in shode, kot so koncerti, zabavnoglasbene prireditve in druge podobne komercialne prireditve, če za to organizator pridobi dovoljenje Zavoda za kulturo, turizem in šport Vransko in z njim sklene pogodbo o najemu, in če za takšno prireditev pridobi dovoljenje pristojnega organa oz. jo priglasi pri pristojnem organu v skladu z zakonom.

3. OBJAVA JAVNEGA RAZPISA

Razpis se objavi na oglasni deski Občine Vransko, spletni strani Zavoda za kulturo, turizem in šport ([www.zkts-vransko.si](http://www.zkts-vransko.si/)) in v Občinskem informatorju.

4. ROK IN NAČIN ODDAJE VLOG

**Rok za oddajo prijav je od 1. 7. 2016 - 31. 7. 2016, do 12. ure**, osebno ali priporočeno po pošti, na naslov: Zavod za kulturo, turizem in šport Vransko, Vransko 134, 3305 Vransko. Prijave morajo biti oddane v zaprti kuverti z oznako »Javni razpis za dodelitev termina uporabe površin v Športni dvorani Vransko v novem šolskem letu 2015/2016« z navedbo naslova pošiljatelja na hrbtni strani kuverte.

5. DATUM ODPIRANJA VLOG

Odpiranje vlog bo 3. 8. 2016 v prostorih Zavoda za kulturo, turizem in šport Vransko.

6. IZID JAVNEGA RAZPISA

Vlagatelji bodo obveščeni o izidu javnega razpisa najkasneje v 30 dneh po datumu, ki je določen za predložitev vlog.

7. INFORMACIJE

Razpisno dokumentacijo lahko dobijo zainteresirani vlagatelji vsak delavnik v pisarni Zavoda za kulturo, turizem in šport Vransko, ter na spletni strani zavoda ([www.zkts-vransko.si](http://www.zkts-vransko.si/)). Vse dodatne informacije lahko dobijo vlagatelji v pisarni Zavoda za kulturo, turizem in šport Vransko.

**INFORMACIJE:**

**ZAVOD ZA KULTURO, TURIZEM IN ŠPORT VRANSKO**

**VRANSKO 134**

**3305 VRANSKO**

**TEL.: 041 238 749 ali 03 703 12 10**

**zkts.vransko@gmail.com, www.zkts-vransko.si**